**J E G Y Z Ő K Ö N Y V**

**Készült:** Komló Város Önkormányzat Képviselő-testületének 2022. december 14-i nyílt üléséről a 2.) számú napirendi pont újratárgyalása kapcsán.

**Jelen vannak:** mellékelt jelenléti ív szerint.

**Polics József:** Tisztelettel köszöntök mindenkit újra a nyilvános ülésen. Az ülést 17 óra 21 perckor újból megnyitom és újra tárgyaljuk a 2.) számú napirendi pontot „A köztemetőről és a temetkezés rendjéről szóló önkormányzati rendelet módosítása című előterjesztést.

A testületnek az alábbi a határozati javaslat kiegészítést teszem a rendelet mellé:

Először a határozati javaslatokról szavazunk. A Városüzemeltetési-, és fejlesztési iroda részletes költség- önköltség kalkulációt kér a jelenlegi közszolgáltatótól a 4 temetkezési helyre vonatkozóan január 10-ig. A Városgondnokság a Városüzemeltetési-, és fejlesztési iroda felügyelet mellett január 31-ig lebonyolít egy beszerzési eljárást ugyanúgy a 4 temetkezési helyre vonatkozóan 2023. I. féléves megvalósítással. Ez így rendben van? Akkor szavazzunk a határozati javaslatokról.

A polgármester szavazásra bocsátotta a határozati javaslatokat, melyeket a Képviselő-testület 8 igen szavazattal, 2 tartózkodás mellett elfogadott és az alábbi határozatot hozta:

**180/2022. (XII. 14.) sz. határozat**

**A köztemetőről és a temetkezés rendjéről szóló önkormányzati rendelet módosítása**

A Képviselő-testület – a polgármester előterjesztésében, a Pénzügyi, Ellenőrzési és Gazdasági Bizottság, a Humán Bizottság, valamint a Jogi, Ügyrendi és Közbeszerzési Bizottság javaslatainak figyelembevételével – megtárgyalta „a köztemetőről és a temetkezés rendjéről szóló önkormányzati rendelet módosítása” c. előterjesztést és az alábbi határozatot hozza:

1. A Képviselő-testület felkéri a Komlói Közös Önkormányzati Hivatalt, hogy Városüzemeltetési- és Fejlesztési Irodája közreműködésével kérjen részletes önköltség kalkulációt (kimutatást) az Üzemeltetőtől a 4 típusú temetkezési helyre vonatkozóan úgy, hogy az legkésőbb 2023. január 10. napjáig beérkezzen.

**Határidő:** 2023. január 10. - pénzeszköz átadásra

**Felelős:** Horváth Kata irodavezető

1. A Képviselő-testület felkéri Komlói Város Önkormányzat Városgondnokság intézményvezetőjét, hogy - a Városüzemeltetési- és Fejlesztési Iroda felügyelete mellett - 2023. január 31-ig folytasson le a 4 típusú temetkezési hely kivitelezésére vonatkozóan beszerzési eljárást.

**Határidő:** 2023. január 31.

**Felelős:** Bareith Péter irodavezető

Ezután a polgármester szavazásra bocsátotta a rendelet-tervezetet, melyet a Képviselő-testület 8 igen szavazattal, 2 tartózkodás mellett elfogadott és az alábbi rendeletet alkotta:

**Komló Város Önkormányzata Képviselő-testületének 24/2022. (XII. 15.) önkormányzati rendelete**

**a Köztemetőről és a temetkezés rendjéről szóló 10/2022. (VIII. 31.) önkormányzati rendelet módosításáról**

Komló Város Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében eljárva, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében, a temetőkről és a temetkezésről szóló 1999. évi XLIII. törvény 41. § (3) bekezdésében kapott felhatalmazás alapján eljárva – figyelemmel a temetőkről és a temetkezésről szóló 1999. évi XLIII. törvény 6. § (4) bekezdésében, 40. § (1) és (3) bekezdésében, 42. §-ában, valamint a temetőkről és a temetkezésről szóló 1999. évi XLIII. törvény végrehajtásáról szóló 145/1999. (X.1.) Korm. rendelet 4. § (1) bekezdésében foglaltakra – a következőket rendeli el:

**1. §**

A Köztemetőről és a temetkezés rendjéről szóló 10/2022. (VIII. 31.) önkormányzati rendelet 1. melléklete az 1. melléklet szerint módosul.

**2. §**

Ez a rendelet 2023. január 1-jén lép hatályba.

Komló, 2022.december 14.

**dr. Vaskó Ernő Polics József**

címzetes főjegyző polgármester

*1. melléklet a 24/2022. (XII. 15.) önkormányzati rendelethez*

1. A Köztemetőről és a temetkezés rendjéről szóló 10/2022. (VIII. 31.) önkormányzati rendelet (továbbiakban: Rendelet) 1. mellékletében foglalt táblázat „Földi urnahely, megváltás esetén (1 és 2 személyre)” sora, „Földi urnahely, újraváltás esetén (1 és 2 személyre)” sora, „Fali urnahely 1 személyre, megváltás esetén” sora, „Fali urnahely 1 személyre, újraváltás esetén,” sora, „Fali urnahely 2 személyre, megváltás esetén” sora és „Fali urnahely 2 személyre, újraváltás esetén” sora helyébe a következő rendelkezések lépnek:

„

|  |  |
| --- | --- |
| ***(Tétel*** | ***Díj (bruttó))*** |
|  |  |
| *Földi urnahely, megváltás esetén (1 és 2 személyre)* | 257.838,- Ft |
| *Földi urnahely, újraváltás esetén (1 és 2 személyre)* | 53.418,- Ft |
| *Fali urnahely 1 személyre, megváltás esetén* | 175.916,- Ft |
| *Fali urnahely 1 személyre, újraváltás esetén,* | 37.747,- Ft |
| *Fali urnahely 2 személyre, megváltás esetén* | 291.981,- Ft |
| *Fali urnahely 2 személyre, újraváltás esetén* | 59.951,- Ft |

”

2. A Rendelet 1. mellékletében foglalt táblázat 3 személyes kriptahely + max. 10 urna újraváltás esetén. sora helyébe a következő rendelkezés lép:

„

|  |  |
| --- | --- |
| ***(Tétel*** | ***Díj (bruttó))*** |
|  |  |
| *3 személyes kriptahely + max. 10 urna újraváltás esetén* | 319.810,- Ft |

”

3. A Köztemetőről és a temetkezés rendjéről szóló Rendelet 1. mellékletében foglalt táblázat „Koporsós (járdás) sírhely megváltás esetén” sora, „Koporsós (járdás) sírhely újraváltás esetén” sora és „Gyermekparcellában (kizárólag újraváltás)” sora helyébe a következő rendelkezések lépnek:

„

|  |  |
| --- | --- |
| ***(Tétel*** | ***Díj (bruttó))*** |
|  |  |
| *Koporsós (járdás) sírhely megváltás esetén* | 390.063,- Ft |
| *Koporsós (járdás) sírhely újraváltás esetén* | 81.174,- Ft |
| *Gyermekparcellában (kizárólag újraváltás)* | 30.910,- Ft |

”

A polgármester megköszönte a Képviselő-testület tagjainak megértését, a türelmét majd a nyílt ülést 17 óra 25 perckor bezárta. Mindenkinek áldott, nyugalmas, békés Karácsonyt és jó egészségben teli boldog új esztendőt kívánok.

**K.m.f.**

**dr. Vaskó Ernő Polics József**

**címzetes főjegyző polgármester**